62021CJ0633_INF
Hotărârea Curții (Camera a zecea) din 16 februarie 2023 –Comisia/Grecia (Valori‑limită – ΝΟ2)
(Cauza C‑633/21) (
1
)
„Neîndeplinirea obligațiilor de către un stat membru – Mediu – Directiva 2008/50/CE – Calitatea aerului înconjurător – Articolul 13 alineatul (1 ) și anexa XI – Depășirea sistematică și persistentă a valorii‑limită anuale stabilite pentru dioxidul de azot (NO2) în aglomerarea Atena (Grecia) – Articolul 23 alineatul (1) – Anexa XV – Perioadă de depășire «cât mai scurtă cu putință» – Măsuri corespunzătoare”
1.
Acțiune în constatarea neîndeplinirii obligațiilor – Obiectul litigiului – Stabilire în cursul procedurii precontencioase – Luarea în considerare a unor fapte ulterioare avizului motivat – Condiții – Fapte de aceeași natură și care reprezintă același comportament ca cele vizate inițial
(art. 258 TFUE)
(a se vedea punctul 31)
2.
Mediu – Poluare atmosferică – Calitatea aerului înconjurător – Directiva 2008/50 – Valori‑limită pentru protecția sănătății umane – Depășire sistematică și persistentă – Neîndeplinire a obligațiilor
[Directiva 2008/50 a Parlamentului European și a Consiliului art. 13, și anexa XI]
(a se vedea punctele 33-38 și dispozitiv 1)
3.
Mediu – Poluare atmosferică – Calitatea aerului înconjurător – Directiva 2008/50 – Valori‑limită pentru protecția sănătății umane – Dioxid de azot – Depășire – Criterii de evaluare – Depășirea unei valori limită, măsurată într‑un punct de prelevare izolat – Admisibilitate
[Directiva 2008/50 a Parlamentului European și a Consiliului, art. 13 alin. (1), art. 23 alin. (1), și anexa XI]
(a se vedea punctul 39)
4.
Mediu – Poluare atmosferică – Calitatea aerului înconjurător – Directiva 2008/50 – Valori‑limită pentru protecția sănătății umane – Dioxid de azot – Depășire – Consecințe – Obligația statului membru de a stabili un plan de remediere – Termen – Neadoptarea unor măsuri potrivite și eficiente care să garanteze o perioadă de depășire cât mai scurtă cu putință – Neîndeplinire a obligațiilor
[Directiva 2008/50 a Parlamentului European și a Consiliului, art. 13 alin. (1), art. 23 alin. (1), și anexa XI și anexa XV secțiunea A]
(a se vedea punctele 54-68 și dispozitiv 1)
Dispozitivul
1)
Republica Elenă,
–
prin depășirea sistematică și persistentă, din anul 2010 până în anul 2020 inclusiv, a valorii‑limită anuale aplicabile pentru dioxidul de azot (NO2) în aglomerarea Atena (EL 0003), nu și‑a îndeplinit obligațiile care îi revin în temeiul articolului 13 din Directiva 2008/50/CE a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa coroborat cu anexa XI la această directivă, și
–
prin neadoptarea, începând cu 11 iunie 2010, de măsuri adecvate pentru garantarea respectării valorii‑limită anuale aplicabile NO2 în această aglomerare, nu și‑a îndeplinit obligațiile care îi revin în temeiul articolului 23 alineatul (1) din Directiva 2008/50 coroborat cu secțiunea A din anexa XV la aceasta și, în particular, obligația de a asigura că planurile privind calitatea aerului prevăd măsuri potrivite astfel încât perioada de depășire a acestei valori‑limită să fie cât mai scurtă cu putință.
2)
Obligă Republica Elenă la plata cheltuielilor de judecată.
(
1
)	JO C 513, 20.12.2021.